Alexander, episcopus, servus servorum Dei, dilectis filiis Arraudo, abbati, et conventui monasterii sancti Benedicti Floriacensis salutem et apostolicam benedictionem. Que de autoritate Sedis Apostolice et fratribus et coepiscopis nostris rationabiliter finiuntur in sua debent firmitate consistere, et ne cujusquam malitia in recidive contentionis scrupulum reducantur, robore apostolico premunire. Eapropter sententiam pro vobis contra abbatissam et sanctimoniales beati Laurentii Bituricensis super decimis et sepulturis de Sacro Cesaris de litterarum nostrarum autoritate, in quibus sublatum fuit appellationis remedium, a venerabili fratre nostro Autissiodorensi episcopo promulgatam, sicut canonice lata est, autoritate apostolica confirmamus et presentis scripti patrocinio communimus, statuentes ut nulli omnino hominum liceat hanc paginam nostre confirmationis etc. Si quis autem etc. Datum Velletri, VII idus maii.